wickkiey/tamil-wikipedia-markdown huggingface dataset:
# வலைவாசல்:கட்டுரைப்போட்டி/விதிகள்

1) மாணவர்கள் தாங்கள் பயிலும் துறை சார்ந்த கட்டுரைகளையே எழுத வேண்டும்.  

2) கட்டுரைகள் தங்கள் சொந்த ஆக்கமாகவோ காப்புரிமை அற்ற பிற ஆக்கங்களின் அடிப்படையிலோ அமையலாம். கட்டுரைகளில் சொந்தக் கருத்துகள், சொந்த ஆராய்ச்சி, உயர்வு நவிற்சி, அலங்கார நடை இன்றி, நம்பத்தகுந்த ஆதாரங்களின் அடிப்படையில் தரவுகளை மட்டும் முன்வைத்து நடுநிலைமையுடன் எழுத வேண்டும். இனம், சமயம், உடல்தோற்ற வேறுபாடுகள் தொடர்பாக வெறுப்பைத் தூண்டாதவாறு இருக்க வேண்டும். இவை தமிழ் விக்கிப்பீடியாவுக்கு ஏற்றதாக இருக்க வேண்டும்.  

3) கட்டுரைச் சொற்களின் எண்ணிக்கை 250 முதல் 500க்குள் இருக்க வேண்டும். (இரண்டு A4 தாள் பக்க அளவு)  

4) கட்டுரைகள் யுனிக்கோடு (Unicode) குறிமுறையில் அமைந்த எழுத்துருவில் இருக்க வேண்டும்.  

5) கட்டுரைகளை wikicontest@gmail.com என்ற முகவரிக்கு ---------க்குள் அனுப்ப வேண்டும்.  

6) கட்டுரைகளின் முழு பயன்பாட்டு உரிமையும் போட்டி அமைப்பாளர்களைச் சேரும். தேர்ந்தெடுக்கப்பட்ட கட்டுரைகள் உலகளாவிய தமிழ் விக்கிப்பீடியாவில் ஏற்றப்படும்.  

7) தேர்வுக் குழுவின் முடிவே இறுதியானது.
# 24 மணி நேரம் (திரைப்படம்)


**24 மணி நேரம்** (*24 Mani Neram*) 1984 ஆம் ஆண்டு சூலை மாதம் 18 ஆம் தேதியன்று வெளிவந்த ஒரு தமிழ்த் திரைப்படம் ஆகும். திரையரங்கில் 27 வாரங்கள் ஓடி வெற்றி பெற்றது. எஸ். என். எஸ். திருமால் தயாரித்த இப்படத்தை மணிவண்ணன் இயக்கியுள்ளார். மோகன், ஜெய்சங்கர், சத்தியராஜ், நளினி மற்றும் பலர் இப் படத்தில் நடித்துள்ளனர்.  

இளையராஜா இசையமைத்துள்ள இப் படத்துக்கான பாடல்களைப் புலமைப்பித்தன் எழுதினார். படத்தின் கதை, திரைக்கதை, வசனம் ஆகியவற்றையும் இயக்குநர் மணிவண்ணனே எழுதியுள்ளார்.
# இந்திய வெளியுறவுக் கொள்கை


இந்தியா (அதிகாரப்பூர்வமாக இந்தியக் குடியரசு) பாலத்தீனம், திரு ஆட்சிப்பீடம் நியுவே உட்பட 201 நாடுகளுடன் முழுமையான தூதர்-வழித் தொடர்புகளைக் கொண்டுள்ளது. வெளியுறவு அமைச்சு **இந்தியாவின் வெளியுறவுக் கொள்கைகளுக்குப்** (*foreign relations of India*) பொறுப்பான அரசு நிறுவனம் ஆகும். உலகின் மூன்றாவது பெரிய இராணுவச் செலவு, இரண்டாவது பெரிய ஆயுதப் படை, மொத்த உள்நாட்டு உற்பத்தியில் ஐந்தாவது பெரிய பொருளாதாரம், வாங்கும் திறன் சமநிலை அடிப்படையில் மூன்றாவது பெரிய பொருளாதாரம் ஆகியவற்றுடன் இந்தியா ஒரு முக்கிய பிராந்திய சக்தியும், வளர்ந்து வரும் வல்லரசுமாகும்.  

வெளியுறவு அமைச்சின் கூற்றுப்படி, இந்தியப் பண்ணுறவாண்மையின் முக்கிய நோக்கங்களில் இந்தியாவின் தேசிய நலன்களைப் பாதுகாப்பது, பிற மாநிலங்களுடனான நட்புறவை மேம்படுத்துதல், "வெளிநாட்டவர்கள் மற்றும் வெளிநாடுகளில் உள்ள இந்தியக் குடிமக்களுக்கு" தூதரக சேவைகளை வழங்குதல் ஆகியவை அடங்கும். அண்மைய தசாப்தங்களில், இந்தியா ஒரு விரிவான வெளியுறவுக் கொள்கையைத் தொடர்ந்தது. ஏனைய கிழக்காசிய நாடுகளுடன் மிகவும் விரிவான பொருளாதார, மூலோபாய உறவுகளை உருவாக்குவதற்கு சார்க், கீழ்த்திசை கவனக் குவிப்புக் கொள்கை ஆகியவை மூலம் அண்டை நாடுகளுடனான உறவுக்கு முன்னுரிமையைக் கொண்டுள்ளது. இந்தியா மூலோபாய தெளிவின்மைக் கொள்கையையும் பராமரித்து வருகிறது, அதில் அதன் "முதலில் பயன்படுத்தக்கூடாது" என்ற அணுசக்திக் கொள்கை, உருசிய-உக்ரைனியப் போரில் அதன் நடுநிலை நிலைப்பாடு ஆகியவை அடங்கும்.  

ஐக்கிய நாடுகள் அவை, ஆசிய வளர்ச்சி வங்கி, பிரிக்ஸ், ஜி-20 போன்ற பல பன்னாட்டு அரசு அமைப்புகளில் இந்தியா உறுப்பினராக உள்ளது. இவ்வமைப்புகள் வளர்ந்துவரும் மற்றும் வளர்ந்த நாடுகளின் முக்கிய பொருளாதார இடமாகப் பரவலாகக் கருதப்படுகிறது. அணிசேரா இயக்கத்தின் நிறுவன உறுப்பினராக இந்தியா ஒரு முக்கிய செல்வாக்கை செலுத்துகிறது. கிழக்காசிய உச்சிமாநாடு, உலக வணிக அமைப்பு, அனைத்துலக நாணய நிதியம், ஜி8+5 போன்ற பிற பன்னாட்டு அமைப்புகளிலும் இந்தியா முக்கிய மற்றும் செல்வாக்குமிக்க பங்கைக் கொண்டுள்ளது. ஆசிய உள்கட்டமைப்பு முதலீட்டு வங்கி,e சாங்காய் ஒத்துழைப்பு அமைப்பு ஆகியவற்றிலும் இந்தியா உறுப்பினராக உள்ளது. முன்னாள் பிரித்தானியக் குடியேற்ற நாடாக, இந்தியா பொதுநலவாய அமைப்பிலும் உறுப்பினராக பிற பொதுநலவாய நாடுகளுடன் தொடர்ந்து உறவுகளைப் பேணுகிறது.
# முகம்மது அலி



**முகம்மது அலி** (*Muhammad Ali*, இயற்பெயர்: **காஸ்சியுஸ் மர்செல்லஸ் கிளே இளையவர்** (*Cassius Marcellus Clay Jr.*; சனவரி 17, 1942 - சூன் 3, 2016), ஓய்வுபெற்ற தலைசிறந்த அமெரிக்க குத்துச்சண்டை வீரரும் மூன்று முறை மிகுஎடை உலக வெற்றி வீரரும் ஆவார். உலகிலயே தலைசிறந்த மிகுஎடை குத்துச்சண்டை வெற்றி வீரராக கருதப்படுபவர். தொடக்க காலங்களில், ரோமில் 1960 ஆம் ஆண்டு நடைபெற்ற 1960 ஒலிம்பிக்கு மெல்லிய மிகுஎடை பிரிவில் தங்கப்பதக்கம் வென்றார். தொழில் நெறிஞர் ஆனப்பின் தொடர் மிகுஎடை வெற்றிகள் மும்முறை பெற்ற ஒரே வீரர் ஆனார்.  

1964 ஆம் ஆண்டு இஸ்லாம் தேசம் இயக்கத்தில் சேர்ந்தப்பின் காஸ்சியுஸ் கிளே என்ற தன் பிறப்பு பெயரை முகம்மத் அலி என மாற்றிக் கொண்டார். பின்பு 1975 ஆம் ஆண்டு சன்னி முசுலிமாக மாறினார். 1967 ஆம் ஆண்டு தன் மத நம்பிக்கையின் அடிப்படையில் அமெரிக்க இராணுவத்தில் சேர மறுத்தார். வியட்நாம் போரிற்கும் எதிர்ப்புத் தெரிவித்தார் அலி. இதனால், அவர் கைது செய்யப்பட்டார். அவரது குத்துச்சண்டை பட்டங்கள் பறிக்கப்பட்டது. அவரது குத்துச்சண்டை உரிமம் தற்காலிகமாக நீக்கப்பட்டது. எனினும், அவர் சிறையில் அடைக்கப்படவில்லை. ஆனால், அவரது மேல்முறையீடு அமெரிக்க உச்சநீதிமன்றத்தில் வெற்றி பெறும் வரை நான்கு ஆண்டுகளுக்கு அவர் குத்துச்சண்டை போட்டிகளில் பங்கேற்கவில்லை. இவர் 2016 ஆம் ஆண்டு சூன் 3 ஆம் தேதி இயற்கை எய்தினார்.  

mani
# வார்ப்புரு:பதக்கம் தொடர்பான வார்ப்புருக்கள்



This template is part of the medal record series of templates for building a medal record table.  

### Examples

For competitors who have competed in the same sport for the same country, the templates should be ordered *Country*, *Sport*, *Competition1*, *Award*, *Competition2*, *Award* and so on.  
<pre>  

</pre>  

For competitors who have won medals in different sports, competing for the same country, the templates should be ordered *Country*, *Sport1*, *Competition*, *Award*, *Sport2*, *Competition*, *Award* and so on. The example shown is based on Rebecca Romero.<br clear="all" />  

For competitors who have won medals in the same sport at the same competition, competing for different countries, the templates should be ordered *Sport*, *Competition*, *Country1*, *Award*, *Country2*, *Award* and so on. The example shown is from Mia Audina.  
<br clear="all" />  

For competitors who have won medals in the same sport at different competitions, competing for different countries, the templates should be ordered *Sport*, *Country1*, *Competition1*, *Award*, *Competition2*, *Award*, *Country2*, *Competition1*, *Award* and so on.<br clear="all" />  

### Related templates and usage
The following templates should be used to construct a medal record table.  

#### Heading

– with the optional image parameters (see example above):  
1. Image name without the 'Image:' or 'File:' prefix.
1. Image size. Default value: .
1. Caption. This should always be the name of the competitor, with a description of the image if appropriate.
The <code>alt=*Alt text*</code> parameter contains a description of the image's visual appearance, for visually impaired readers; see WP:ALT. It should be specified if the image is specified.  

Deprecated templates:  
: and – use with  
: – use with the same parameters  

#### Sub headings

– with the parameter:  
1. Appropriate template from as the first parameter, using *the* when required

– with the parameter:  
1. *Gender sport*, or *Sport* — *Men's* or *Women's* followed by a link to the sport page piped appropriately, e.g. <code></code>, <code></code>. For mixed gender sports, link to the sport only

– with the parameter:  
1. Link to the competition article, e.g. <code></code>, <code></code>

Depreciated templates:  
: – use  
: – use  
: – use  
: – use  
: – use  

#### Awards

:All with the parameters:  
1. *Year City* — Year of competition and host city, linked to the appropriate article, e.g. <code></code>. For multiple awards at the same event, only link the first occurance
1. *Event* — Event in which the medal was won, linked to the appropriate article, e.g. <code></code>. Use a non-breaking space between a value and a unit.

– for athletes awarded with the Pierre de Coubertin medal, with the year of award as the first parameter  

#### Footer

<noinclude>  

</noinclude>
# வலைவாசல்:கட்டுரைப்போட்டி/மாதிரிக் கட்டுரைகள்

தமிழ் விக்கிப்பீடியாவில் உள்ள சிறப்பான சில கட்டுரைகள் இங்கு மாதிரிக் கட்டுரைகளாகக் கொடுக்கப்பட்டுள்ளன. இக்கட்டுரைகளில் பயன்படுத்தப்பட்டிருக்கும் மொழி நடை, கட்டமைப்பு, உள்ளடக்கம், மேற்கோள் சுட்டும் விதம் ஆகியவற்றைப் பின்பற்றித் தாங்களும் சிறப்பான கட்டுரைகளை உருவாக்கிப் போட்டிக்கு அனுப்பிட வேண்டுகிறோம்.  

__NOTOC__  

==:  

- [[கட்டிடக்கலை
- நகர்பேசி
- வலைப்பதிவு
- நீர் மின் ஆற்றல்
- நீர்மூழ்கிக் கப்பல்
- பெட்ரோலியம்

## மருத்துவம்

- காச நோய்
- செமினிவிரிடீ
- தொற்றுநோய்
- ஈழைநோய்

## சட்டம்
- தொழிலாளர் வருங்கால வைப்பு நிதி

- நீதிப் பேராணை

## வேளாண்மை

- வாழை
- ஆப்பிள்
- காப்பி
- பலாப்பழம்
- நெல்

## விளையாட்டுக்கள்

- மாரத்தான்
- துடுப்பாட்டம்
- தாயம்
- சச்சின் டெண்டுல்கர்

## கலை

===:  
- [[சோழர்
- கற்காலம்
- தென்னாபிரிக்காவின் இனவொதுக்கல்

===:  
- [[கம்போடியா
- சென்னை
- கொல்கத்தா
- ஆஸ்திரேலியா
- வடமுனை ஒளி
- சம்மு காசுமீர்

===:  
- [[கிராமின் வங்கி

===:  
- [[தமிழ்

===:  
- [[கமில் சுவெலபில்

# 

# 

===:  

- [[கணம்
- பித்தேகோரசு தேற்றம்
- கேண்டரின் கோணல்கோடு நிறுவல்முறை
- கார்ல் ஃப்ரெடெரிக் காஸ்
- டெல் ஃபெர்ரோ
- வட்டவிலகல்
- எண்ணுறுமையும் எண்ணுறாமையும்
- கேடலான் எண்கள்
- முப்படியச் சமன்பாடு
- எண் கோட்பாடு
- ரீமன் இசீட்டா சார்பியம்
- கியார்கு கேன்ட்டர்
- ஃபெர்மா எண்
- e (கணித மாறிலி)
- எண்சட்டம்

===:  

- [[சூரியன்
- வியாழன் (கோள்)
- சனி (கோள்)
- முறுக்கு விசை
- வளைவுந்தம் மாறாக் கொள்கை
- எதிர்மின்னி அமைப்பு
- கெப்லரின் கோள் இயக்க விதிகள்

===:  

- [[தீயணைப்பான்
- ஆக்சிசன்
- ஃவுளூரின்
- கந்தகக் காடி
- அசிட்டிக் காடி

===:  
- [[மனித மூளை
- பறவை
- யானை
- வரையாடு
- ஆர்.என்.ஏ. பிரித்துருவாக்கம்
- மாதவிடாய் நிறுத்தம்
- பட்டாம்பூச்சி
- கணிமி
- டி.என்.ஏ. கூழ்ம மின்புல புரைநகர்ச்சி
- தேனீ

===:  

- [[மௌடம்

===:  

- [[வெங்கி ராமகிருஷ்ணன்
- கிரிகோர் மெண்டல்
# தேவிகுளம்



**தேவிகுளம்** கேரளத்தில் இடுக்கி மாவட்டத்திலுள்ள மூணார் நகரத்திற்கு தென்கிழக்கில் 9.8 கிலோமீட்டர் தொலைவில் உள்ள ஒரு சிறிய மலைப்பிரதேசம் ஆகும். இங்கு 44.12% பேர் தமிழ் மொழி பேசுவோர் ஆவர்.  

## வரலாறு
இராமாயணத்தில் சீதா தேவியின் பெயரில் இருந்தே தேவிகுளம் என்ற பெயர் இந்த இடத்திற்கு சூட்டப்பட்டதாக ஐதீகம்.  

ஒரு முறை இங்குள்ள குளத்தில் சீதா தேவி குளித்ததாக சொல்லப்படுகிறது. ஒரு காலத்தில் மிகவும் அழகான ஒரு குளமாக இருந்த அக்குளத்தை இப்பொழுது சீதா தேவி தடாகம் (குளம்) என அழைக்கிறார்கள்.  

## புவியியல்
கடல் மட்டத்திலிருந்து 1800 மீட்டர் உயரத்தில் தேவிகுளம் நிலைகொண்டுள்ளது.  

## சிறப்பு அம்சங்கள்
இயற்கை எழில் கொஞ்சும் பல இடங்களை நாம் தேவிகுளத்தில் காணலாம். அவற்றில் முக்கியமானவை:  
- பள்ளிவாசல் வெள்ளச்சாட்டம்
- தேயிலைத் தோட்டங்கள்
- சிகப்பும் நீளமும் கலந்த அரக்கு மரங்கள்
### படங்கள்
# தமிழர் ஆடற்கலைகள் பட்டியல்



## அ
- அம்மன் கோயில் ஆட்டம் -
- அம்மன் கூத்து
- அன்னக்கொடி விழாக்கூத்து
- அனுமன் ஆட்டம்

## ஆ
- ஆலி ஆட்டம்

## இ
- இடையன் இடைச்சி கதை
- இரணிய நாடகம்
- இருளர் இனமக்களின் ஆட்டம்
- இலாவணி

## எ
- எக்காளக்கூத்து

## உ
- உடுக்கைப்பாட்டு
- உறுமி
- உறுமி ஆட்டம்
- உறியடி ஆட்டம்

## ஒ
- ஒட்ட நாடகம்
- ஒயில் கும்மி
- ஒயிலாட்டம்

## க
- கட்சிப்பாட்டு
- கட்டைக்குழல்
- கட்டைக் காலாட்டம்
- கண்ணன் ஆட்டம்
- கணியான் ஆட்டம்
- கதை வாசிப்பு
- கப்பல் பாட்டு
- கரகாட்டம்
- கரடியாட்டம்
- கருப்பாயி ஆட்டம்
- கருப்பாயி கூத்து
- கல்யாண காமிக்
- களியலாட்டம்
- கமுவேற்ற விழாகூத்து
- கழைக்கூத்து
- களரி
- களமெழுத்தும் பாட்டும்
- காவடி
- காமாட்டா
- காமாட்டா கொட்டுதல்
- காமன் எரிப்பு ஆட்டம்
- காலடியாட்டம்
- காளை ஆட்டம்
- காளியாட்டம்
- கானாப்பாட்டு
- கிருட்ணனாட்டம்
- கும்மி
- கும்மிக்கூத்து
- கும்மி குறத்திக்களி
- குறவன் குறத்தி ஆட்டம் -
- குரவை, துணங்கை, தழூஉ - ஆட்டங்கள்
- கைச்சிலம்பாட்டம்
- கையுறை பாலைக்கூத்து
- கொக்கலிக்கட்டை ஆட்டம்
- கொறத்திகளி ஆட்டம்
- கோத்தர் மக்களின் ஆட்டங்கள்
- கோடாங்கி பாட்டு
- கோணாங்கி ஆட்டம்
- கோலாட்டம்
- கோயிலாட்டம் -
- கோமாளி ஆட்டம்

## ச
- சக்கையாட்டம்
- சக்கை குச்சியாட்டம் -
- சந்தைகாமிக்
- சலங்கை ஆட்டம்
- சாமியாட்ட காமிக்
- சாமியாட்டம் -
- சிம்மநடனம்
- சிண்டு நடனம்
- சிலம்பாட்டம்
- சிலா ஆட்டம் -
- செனக்குத்து ஆட்டம்
- சேர்வையாட்டம்
- சேலையாட்டம்
- சேவையாட்டம்
- சோழவர் ஆட்டம்

## ட
- டப்பாங்குத்து

## த
- தப்பாட்டம் -
- தகதாட்டம்
- தாதராட்டம்
- தும்பிப்பாட்டு
- துடும்பாட்டம் / ஜமாப்பு
- தெக்கத்தி வெள்ளையம்மா
- தெருக்கூத்து
- தேவராட்டம்
- தோடர் மக்களின் ஆட்டங்கள்
- தோல்பாவை கூத்து

## ந
- நையாண்டி மேளம்

## ப
- பறை ஆட்டம்
- பக்கிரிசா பாட்டு
- பகல்வேடம்
- பாதவர் கழியல்
- பசனைப்பாட்டு
- பாகவத மேளா
- பாம்பு நடனம்/பாம்பாட்டம் -
- பின்னல் கோலாட்டம்
- பிருந்தாவன் கும்மி
- புலியாட்டம் -
- பூத ஆட்டம்
- பெரியமேளம்
- பெரும்பறை ஆட்டம் -
- பேயோட்டம்
- பேயாட்டம்
- பேயோட்ட காமிக்
- பொடிக்கழி ஆட்டம்
- பொம்மலாட்டம்
- பொய்க்கால் குதிரை ஆட்டம்
- பொன்னர் சங்கர் விழாக்கூத்து
- போட்டி வேதக்கதைப்பாடல்

## ம
- மயானக்கொள்ளை
- மயிலாட்டம்
- மரக்காலாட்டம்
- மாடிப்பாட்டு
- மோடியாட்டம்
- மாடு ஆட்டம்

## ர
- ராசாணியாட்டம்

## ல
- லெசிம் ஆட்டம் -

## வ
- வண்ணான் வண்ணாத்தி கூத்து
- வழியாட்டம்
- வழிகாப்பு நாடகம்
- வில்லுப்பாட்டு
- வீரப்பத்ரசாமி ஆட்டம்
- வைத்தானை ஆட்டம்
- வேதாள ஆட்டம்

## ஜ
- ஜிம்பளா மேளம்
# தமிழிசை தலைப்புகள் பட்டியல்



- தமிழிசை

## வரலாறு
- தமிழிசை வரலாறு
- இயல் இசை நாடகம்
- பாணர் / பாணன், பாடினி

## இசைக் கலைச்சொற்கள்
- இசை ஒலி / நாதம்
- கேள்வி (தமிழிசை) / சுருதி
- கோவை (தமிழிசை) / சுரம்
- பண் / இராகம் ?
- மண்டிலம் / ஸ்தாயி
- தாளம்
- ஏறுவரிசை/ஏறுநிரல்
- இறங்குவரிசை/இறங்குநிரல்
- முன்னர்ப்பாகம்
- பின்னர்ப்பாகம்

- 7 கோவைகள்/சுரங்கள்
:* உழை - யானை  
:* இளி - குயில்/தவளை  
:* விளரி - தேநு  
:* தாரம் - ஆடு  
:* குரல் - வண்டு  
:* துத்தம் - கிளி  
:* கைக்கிளை - குதிரை/வாசி  

- பன்னிரு நிலம்/பன்னிரு வீடு
:* குரல்  
:* குறைதுத்தம்  
:* நிறைதுத்தம்  
:* குறைகைக்கிழை  
:* நிறைகைக்கிழை  
:* குறைஉழை  
:* நிறைஉழை  
:* இளி  
:* குறைவிளரி  
:* நிறைவிளரி  
:* குறை தாரம்  
:* நிறை தாரம்  

## இசைக் கருவிகள்
- :

## கலைஞர்கள்
- [[:

## நூல்கள்/ஆய்வுகள்
- **[[தமிழிசை ஆதாரங்கள் பட்டியல்**

## ஆராச்சியாளர்கள்
- [[:

## அமைப்புகள்
- [[:
# இரா. இரவி

**இரா. இரவி** (*Ra. Ravi*) இந்தியாவின் தமிழகத்தைச் சேர்ந்த ஒரு கவிஞராவார். 1963 ஆம் ஆண்டு நவம்பர் மாதம் 12 ஆம் தேதியன்று இவர் பிறந்தார். கவிஞர், எழுத்தாளர், விமர்சகர். புதுக்கவிதை, ஐக்கூ, லிமரிக், துளிப்பா என்று பல கவிதை வடிவங்களில் எழுதி வருகிறார். பல கவிதை நூல்களை வெளியிட்டுள்ளார். தமிழக அரசின் சுற்றுலாத் துறையில் உதவிச் சுற்றுலா அலுவலராகப் பணியாற்றினார்.  

## வாழ்க்கைக் குறிப்பு
இராமகிருட்டிணன்-சரோஜினி தம்பதியருக்கு மகனாகப் பிறந்தார். மதுரையில் மேல் நிலைக் கல்வி பயின்றார். மதுரை காமராசர் பல்கலைக்கழகத்தில் அஞ்சல்வழியில் இளங்கலை வணிகவியல் பயின்று பட்டம் பெற்றார். தமிழ்நாடு அரசு சுற்றுலா வளர்ச்சிக்கழகத்தில் 1982-ஆம் ஆண்டு முதல் பணிபுரிந்தார். பின் பதவி உயர்வு பெற்று, உதவிச் சுற்றுலா அலுவலராகப் பணியாற்றி ஓய்வு பெற்றார்.  

இவரது ஐக்கூ கவிதைகள் பாரதியார் பல்கலைக்கழகம், பாரதிதாசன் பல்கலைக்கழகம், காமராசர் பல்கலைக்கழகம் ஆகிய பல்கலைக் கழகங்களின் பாடநூல்களில் இடம்பெற்றன.  

## வெளிவந்த நூல்கள்
1. கவிதைச் சாரல் - 1997
1. ஹைக்கூ கவிதைகள் - 1998
1. விழிகளில் ஹைக்கூ - 2003
1. உள்ளத்தில் ஹைக்கூ - 2004
1. என்னவள் - 2005
1. நெஞ்சத்தில் ஹைக்கூ - 2005
1. கவிதை அல்ல விதை - 2007
1. இதயத்தில் ஹைக்கூ - 2007

## சிறப்புகள்
- 26-01-92 குடியரசு தின விழாவில் சிறந்த அரசுப் பணியாளர்களுக்கான விருதினை மதுரை மாவட்ட ஆட்சித் தலைவரிடமிருந்து பெற்றுள்ளார்.
- இலண்டன் சுடரொளி வெளியீட்டுக் கழகம் உலக அளவில் நடத்திய இரண்டு கவிதைப் போட்டிகளில் பரிசு பெற்றுள்ளார்.
- இவரது சில ஹைக்கூ கவிதைகள் திருச்சி பாரதிதாசன் பல்கலைக்கழகத்தின் பாட நூலில் இடம் பெற்றுள்ளது.
- சிறந்த நூலிற்கான பரிசினை புதுவை துணைவேந்தரிடமிருந்து பெற்றுள்ளார்.
- இவரது 100க்கும் மேற்பட்ட ஹைக்கூ கவிதைகளை விஞ்ஞானி நெல்லை சு. முத்து "புத்தாயிரம்* "தமிழ் ஹைக்கூ* என்ற நூலில் மேற்கோள் காட்டி உள்ளார்.
- இவரது இணையத்தளக் கவிதைகளை சென்னை இலயோலா கல்லூரி மாணவர் இரவிக்குமார் ஆய்வு செய்து ஆய்வேடு சமர்ப்பித்துள்ளார்.
- தஞ்சாவூர் தமிழ்ப் பல்கலைக்கழகத்தின் அறிவியல் தமிழ்த்துறை மாணவர் அன்பு ஷிவா இவரது கவிதைகளை ஆய்வு செய்து வருகிறார்.
# வலைவாசல்:விக்கிப்பீடியா கட்டுரைப் போட்டி/தலைப்புத் தெரிவுக்கான உதவி

இப்போட்டியில் தேர்வாகும் கட்டுரைகள் தமிழ் விக்கிப்பீடியாவில் சேர்க்கப்படும். எனவே, போட்டிக் கட்டுரைக்கான தலைப்புகளைத் தெரிவு செய்யும்போது ஏற்கெனவே தமிழ் விக்கிப்பீடியாவில் இல்லாத தலைப்புக்களைத் தெரிவு செய்யவேண்டியது முக்கியம். தமிழ் விக்கிப்பீடியாவில் குறித்த தலைப்பு ஒன்றில் கட்டுரை உள்ளதா என்பதை அறிவதற்கான வழிகாட்டலைக் காண்க.  
<div>  
***மேலும் அறிக...***</div>
# வட்டக்கச்சி ரங்கநாதப்பெருமாள் கோவில்

**அருள்மிகு ஸ்ரீ ரங்கநாதப்பெருமாள் ஆலயம்** இலங்கையின் வடமாகாணத்தில் கிளிநொச்சி மாவட்டத்திலுள்ள வட்டக்கச்சி எனும் கிராமத்தில் அமைந்துள்ளது.  

## அமைப்பு

ஸ்ரீதேவி, பூதேவி சமேத ரங்கநாதப்பெருமாள் இவ்வாலயத்தின் மூலமூர்த்தியாக மூலஸ்தானத்தில் வீற்று இருக்கிறார். அதேவேளை தெற்கு வாயிலை நோக்கியபடி சயனித்தபடி உள்ள ஸ்ரீரங்கநாதப்பெருமாளின் விக்கிரகம் பிரதிஷ்டை செய்யப்பட்டுள்ளது. இதேவேளை ஆலய உள்பிரகாரத்தில் விநாயகர், லட்சுமி, ஆஞ்சநேயர் மற்றும் நவக்கிரக சன்னதிகள் அமைந்துள்ளன. ஆழகிய சிற்ப வேலைப்பாடுகள்மிக்க விமானமும் தெற்குவாசலில் அழகிய இரண்டு கோபுரங்களும் அமைக்கப்பட்டு இருக்கின்றன. ஆலயத்தின் தீர்த்தமாக சித்தாமிர்ததீர்த்தம் (மம்மில்குளம்) விளங்குகின்றது.  

## பிரமோற்சவம்
கிளிநொச்சி மாவட்டத்தில் புகழ் மிக்க இவ்வாலயத்தின் பிரமோற்சவமானது ஆண்டுதோறும் கிருஷ்ண ஜெயந்தி நாளை ஒன்பதாம் நாள் தேர் திருவிழாவாக கொண்டு பன்னிரண்டு நாட்கள் நடைபெறும். இவ் உற்சவத்தின்போது முதலாம்நாள் கொடியேற்றமும்,இரண்டாம்நாள் ஸ்ரீராம வடிவமும், மூன்றாம்நாள் லக்ஷ்மிநாராயணர் உற்சவமும், நான்காம்நாள் ஆனந்தசயனர் உற்சவமும், ஐந்தாம்நாள் ஆண்டாள் உற்சவமும், ஆறாம்நாள் பகல் மோகினிவடிவும், அன்று இரவு அரிகர வடிவமும், ஏழாம்நாள் வெண்ணெய் திருவிழாவும், எட்டாம் நாள் வேட்டைத் திருவிழாவும் அன்றிரவு சப்பறத் திருவிழாவும் இடம்பெறும், ஒன்பதாம் நாள் தேர்உற்சவம் நடைபெற்று அன்றிரவு உறியடி உற்சவமும், பத்தாம்நாள் தீர்த்தத் திருவிழா ஆலய தீர்த்தமான சித்தாமிர்த தீர்த்தத்தில் இடம்பெறும். அன்றிரவு கொடியிறக்கமும், பதினோராம்நாள் பகல் சங்காபிசேகமும் இரவு பூங்கவனத்திருவிழாவும் (திருக்கல்யாணம்) இடம்பெறும் கடைசிநாள் ஆஞ்சநேயர் உற்சவம் இடம்பெறும்.  

அதேவேளை மார்கழி மாத திருப்பாவையும் வைகுண்ட ஏகாதசி உற்சவமும் இங்கே சிறப்பாக இடம்பெறும். ஞாயிறு தோறும் ஆலயத்தில் மதியம் மற்றும் மாலையில் சிறப்புப் பூசை இடம்பெறும்.
# பறம்பிக்குளம் அணைக்கட்டு


**பரம்பிக்குளம் அணை** (*Parambikulam Dam*) இது இந்திய நாட்டின் கேரளம் மாநிலத்தின் பாலகாடு மாவட்டத்தில் மேற்கு தொடர்ச்சி மலையில் ஓடும் பறம்பிக்குளம் ஆற்றின் குறுக்கே கட்டப்பட்டுள்ள தடுப்பு அணை (Embankment dam) ஆகும். மேலும் 2000 ஆம் ஆண்டுகளில் மிகவும் அதிக அளவிலான நீர் தேக்கம் கொண்ட அணைக்கட்டுகளில் இந்தியாவில் முதல் இடத்தையும், உலக அளவில் முதல் பத்து அணைக்கட்டுகளின் பட்டியலிலும் இடம் பெறுவதாகும்.  

இந்த அணையானது தமிழக முதல்வராக இருந்த காமராசர் காலத்தில் கட்டப்பட்டது. இதன் செயல்பாடுகளையும், பராமரிப்பையும் தமிழக அரசு கவனித்துக்கொண்டாலும் இந்த அணையின் உரிமையை கேரள அரசுக்கு சொந்தம் கொண்டாடுகிறது. தமிழ்நாடும் கேரளாவும் செய்துகொண்ட ஒப்பந்தத்தின்படி இங்கிருந்து ஆண்டுக்கு 7.25 டி எம் சி தண்ணீர் திறந்துவிடவேண்டும் என்று ஒப்பந்தம் செய்யப்பட்டிருந்தபோதிலும் தமிழ் நாடு அரசு தண்ணீரை ஒருபோதும் திறந்துவிடுவதில்லை. இந்த நிகழ்வு 2004 ஆம் ஆண்டு பிப்ரவரி 10 ஆம் திகதியிலிருந்து நடந்துவருகிறது. கேரளாவின் சிற்றூர் வட்டம் பகுதியில் பயிரிடப்படும் ஆயிரக்கணக்கான நிலங்களுக்கே தண்ணீர் போதவில்லை என்று கேரளா அறிவிக்கிறது. 2006 ஆம் ஆண்டு சூலை மாதம் நடந்த ஒப்பந்த கூட்டத்தில் சரியான முடிவு எட்டப்படவில்லை. அதன் பின்னர் 2012 ஆம் ஆண்டு அக்டோபர் மாதம் 17 ஆம் திகதி நடந்த கூட்டத்தில் உடன்படிக்கை கையெழுத்தானது.
# வெங்கடாசலபதி கோவில், திருவனந்தபுரம்


**வெங்கடாசலபதி கோவில்** (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.  

## வெங்கடாசலபதி, ஸ்ரீதேவி, பூதேவி
இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.  

## தரிசனம், சேவைகள் மற்றும் திருவிழாக்கள்
வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.  

இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.  

## பிரசாதங்கள்
இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.
# தலை பெயர்க்கை

**தலை பெயர்க்கை** என்பது ஓர் உயிரினத்தில் இருக்கும் முழுமையான ஒரு தலையை  
இன்னொரு உயிரினத்துக்குப் பெயர்த்து வைக்கும் ஓர் அறுவைச் சிகிச்சையாகும். கழுத்தின்  
மேற்பகுதியில் இருந்து பெயர்க்கப்படும் இச்சிகிச்சையானது, மூளை பெயர்க்கையில் இருந்து  
வேறுபட்டது. நாய்கள், குரங்குகள், எலிகளில் இச் சிகிச்சை ஓரளவு வெற்றியுடன்  
மேற்கொள்ளப்பட்டுள்ளது. இதுவரை ஆவணப்படுத்தப்பட்ட மனிதத் தலை பெயர்க்கை  
நடைபெறவில்லை.
# கிளிநொச்சி மாவடி மாரி அம்பாள் கோவில்

**மாவடி ஸ்ரீமாரி அம்பாள் தேவஸ்தானம்** இலங்கையில் கிளிநொச்சி மாவட்டம், கரைச்சி பிரதேச செயலர் பிரிவில் உள்ள இராமநாதபுரம் கிராமத்தில் அமைந்துள்ளது.  

இவ்வாலயத்தின் மூலவராக ஸ்ரீமாரிஅம்பாள் விளங்குகிறார். விநாயகர், சுப்பிரமணியர், சந்தானகோபாலர், பைரவர், நவக்கிரக மூர்த்திகள், சண்டேஸ்வரி போன்ற தெய்வங்கள் பரிவார மூர்த்திகளாக உள்ளனர். கிழக்கு நோக்கியவாறு அமைந்துள்ள இவ்வாலயம் ஆகம முறையில் அமைந்த ஆலயமாகும். ஆலய உள்பிரகாரத்தில் பரிவார தெய்வங்களுக்கான சந்நிதிகள் அமைந்துள்ள அதே வேளை சனீஸ்வரருக்கு தனிச்சன்னதியும் அமைந்துள்ளது குறிப்பிடத்தக்கதாகும்.  

## மகோற்சவம்
இவ்வாலய மகோற்சவம் ஆண்டுதோறும் வைகாசி மாதத்தில் வரும் பௌர்ணமி நாளைப் பத்தாவது நாள் தீர்த்த திருவிழாவாக கொண்ட பத்து நாட்களாகும். கொடியேற்றம், சப்பரம், தேர் மற்றும் தீர்த்த திருவிழாக்கள் இங்கு சிறப்பாக இடம்பெறும் திருவிழாக்களாகும். ஆலய வேட்டை திருவிழா அன்று வட்டக்கச்சி (சில்வா வீதி)ஐயனார் ஆலயத்திற்கு அம்பிகை எழுந்தருளி அங்கு வாழை வெட்டும் உற்சவம் இடம்பெறுவதும் குறிப்பிடத்தக்கது.  
அதேவேளை ஆனி உத்தரத்தன்று ஆலயத்தில் பொங்கல் உற்சவமும் சிறப்பாக இடம்பெறும். அன்றையதினம் வட்டக்கச்சி ஆறுமுகம் வீதி முருகன் ஆலயம் இராமநாதபுரம் வயலூர் முருகன் ஆலயம், புதுக்காடு ஐயனார் கோவில், போன்ற பல்வேறு ஆலயங்களிலிருந்து காவடிகள் (தூக்குக்காவடி,பால்க்காவடி, பன்னீர்க்காவடி,புஷ்பக்காவடி) எடுத்து வந்து பக்தர்கள் தங்கள் நேர்த்திக்கடன்களை நிறைவேற்றுவர்.
# மலம்புழா அணை


**மலம்புழா அணை** தென்னிந்தியாவில் கேரள மாநிலத்தில் பாலக்காடு அருகே அமைந்துள்ள பெரும் நீர்த்தேக்கமாகும். இதன் பின்னணியில் இயற்கை அழகுமிகுந்த மேற்குத் தொடர்ச்சி மலை அமைந்துள்ளது. 1849 மீ. நீளம் கொண்ட கட்டப்பட்ட அணைப்பகுதியும் 220 மீ. நீள மண்ணாலான கரைப்பகுதியும் கொண்டது. கேரளத்தின் இரண்டாம் மிக நீளமான ஆறான பாரதப்புழாவின் துணையாறான மலம்புழா ஆற்றின் குறுக்கே கட்டப்பட்டுள்ள இந்த அணையின் உயரம் 6,066 அடியாகும். இது இரு கால்வாய்கள் அமைப்பையும் 42,090 ஹெக்டேர் பரப்பளவு கொண்ட நீர்த்தேக்கத்தையும் உள்ளடக்கியுள்ளது.  

1949ஆம் ஆண்டுத் துவங்கிய கட்டுமானப்பணிகள் 1955ஆம் ஆண்டில் முடிவடைந்தன. இதன் மொத்த நீர்ப்பிடிப்புப் பரப்பு 145 சதுரக் கிலோமீட்டர்களாகும். நீர்த்தேக்கத்தின் கொள்ளளவு 8000 சதுர மீட்டர்களாகும். கால்வாய்கள் மூலம் வேளாண்மை ஆயக்கட்டுகள் பயன்பெறுகின்றன. நீர்த்தேக்கத்திலிருந்து பாலக்காடு நகருக்கான குடிநீர் வழங்கப்படுகிறது. மலம்புழா அணை சிறந்த சுற்றுலாத் தலமாகவும் திகழ்கிறது. இந்த அணை 28.5 ஏக்கர் பரப்பளவில் மலம்புழாத் தோட்டம் என்னும் கண்கவர் தோட்டத்தையும், இழுவை வண்டியையும் (Ropeway), குழந்தைகள் பூங்காவையும் கொண்டுள்ளது. இந்த அணைக்கு அருகில் பல பொழுதுபோக்கு இடங்கள் உள்ளன. அணைக்கு மிக அருகில் மீன் வளர்ப்புத் தொட்டியும் (Aquarium), பாம்புப் பூங்காவையும் கொண்டுள்ளது. இங்கு மலைப்பாம்பு , நாகப்பாம்பு, விரியன் பாம்பு உட்படப் பலவகைப் பாம்புகள் உள்ளன.மேலும் ஜப்பானீஸ் பூங்கா, பாறைப் பூங்காவையும் (Rock Garden) அருகில் கொண்டுள்ளது.  

## போக்குவரத்து
மலம்புழா அணைக்கு போக்குவரத்தானது பெரும்பாலும் பாலக்காடு மாநகரை இணைக்கிறது. பாலக்காடு நகரில் இருந்து சுமார் எட்டு கி.மீ தூரத்தில் மலம்புழா அணை உள்ளது. இந்த அணைக்கு கேரள அரசுப் போக்குவரத்து கழகம் **(KSRTC)** சார்பிலும் தனியார் பேருந்துகளும் செல்கின்றன. மேலும் மூன்று சக்கர ஆட்டோக்களும் செல்கின்றன. பாலக்காடு நகராட்சியில் உள்ள மூன்று பேருந்து நிலையங்களில் இரண்டு பேருந்து நிலையங்களிலிருந்து பேருந்துகள் இயக்கப்படுகின்றன. மேலும் சுற்றுலா பேருந்துகளும் செல்கின்றன. இந்த அணைக்கு பெரும்பாலும் கோயம்புத்தூர் , திருப்பூர் மாவட்டத்தில் இருந்தும் கேரள மாநில மக்களும் அதிகளவில் சுற்றுலா பயணிகள் செல்கின்றனர். அணையின் சுற்றுப்புற பகுதியில் மலையாள மொழிக்கு நிகராக தமிழர்கள் புரிந்து கொள்ள உதவியாக தமிழ் மொழி வழிகாட்டியும் அமைக்கப்பட்டு உள்ளது.  

## மேலும் பார்க்க
- இந்தியாவில் உள்ள அணைகள் மற்றும் நீர்த்தேக்கங்களின் பட்டியல்
# அமராவதி அணை


**அமராவதி அணை** (*Amaravathi Dam*) இந்தியா, தமிழ்நாடு, திருப்பூர் மாவட்டத்தில் உள்ள உடுமலைப்பேட்டை வட்டத்தில் இருக்கும் இந்திரா காந்தி வனவிலங்கு உய்வகம் மற்றும் தேசியப்பூங்காவில் அமைந்துள்ளது. உடுமலையிலிருந்து தெற்கே தேசிய நெடுஞ்சாலை 17இல் தொலைவில் உள்ளது. அமராவதி ஆற்றின் குறுக்கே கட்டப்பட்ட ஆழமான அணையால் பரந்த நீர்த்தேக்கம் ஏற்பட்டுள்ளது. இங்கு தென்னிந்தியாவின் இயற்கைச்சூழலில் வளர்க்கப்படும் மிகப்பெரும் முதலைப் (Mugger Crocodile) பண்ணை உள்ளது. பல்வகை மீன் இனங்களும் இயற்கையாக வளர பாதுகாப்புக் கொடுக்கப்படுகிறது.  

## வரலாறு

திருமூர்த்தி அணையின் தெற்கே அமராவதி ஆற்றின் குறுக்கே 1957ஆம் ஆண்டு கு. காமராஜ் முதலமைச்சராக இருந்தபொழுது கட்டப்பட்டது. 4 டி. எம். சி இருந்த நீர்த்தேக்கத்தின் கொள்ளளவு தற்போது தூர் சேர்தலால் 3 டி.எம்.சியாகக் குறைந்து விட்டது. இந்த அணை வேளாண்மைக்காகவும் வெள்ளக்கட்டுப்பாட்டிற்காகவும் முதன்மையாகக் கட்டப்பட்டது. 2005 - 2006 நிதியாண்டில் இத்திட்டப் பகுதியில் வணிக விவசாயத்தின் மூலம் கிடைத்த வருமானம் ரூ. 43,51,000 என மாநில அரசு மதிப்பிட்டுள்ளது. 2003-04 ஆண்டில், அணையின் பயன்பாட்டை கூடுதலாக்க தமிழ்நாடு மின்சார வாரியம் 4 மெகாவாட் திறனுள்ள நீர் மின் ஆற்றல் மின் நிலையத்தை அமைக்கத் திட்டமிட்டது; இந்நிலையம் தற்போது இயங்கி வருகிறது.  

## மீன்வளம்
இங்கு உள்ளூரல்லாத திலாப்பியா வகை மீன்கள் 1950களில் விடப்பட்டு 1970களில் மாநிலத்தின் மிக கூடுதலான மீன்பிடி இடமாக விளங்குகிறது. மீன்வலைகள் வீசப்பட்டு மீன்கள் பிடிக்கப்படுகின்றன. ஒரு மீனவர் ஒரு நாளைக்கு 20 கிலோ வரை மீன் பிடிக்க முடிகிறது.ஆண்டுக்கு 110 டன் மீன்கள் கிடைக்குமென வனத்துறை மதிப்பிடுகிறது. 1972ஆம் ஆண்டில் ஆண்டொன்றிற்கு ஹெக்டேர் ஒன்றிற்கு 168 கிலோ கிடைத்ததாக அறிவிக்கப்பட்டுள்ளது.  

மீன்வளத்துறை இங்குள்ள பழங்குடியினருக்கு மீன்பிடிக்க உரிமை வழங்குமுகமாக *அமராவதிநகர் பழங்குடி மீனவர் கூட்டுறவுச் சங்கம்* அமைத்துக் கொடுத்துள்ளனர். 2007ஆம் ஆண்டு கரட்டுப்பதி பழங்குடி மக்கள் 50 பேர் இச்சங்கத்தில் இணைந்து அவர்களில் எட்டு பேருக்கு மீன்பிடி உரிமம் வழங்கப்பட்டுள்ளது.  

## முதலைகள்

சேற்று முதலைகள் அல்லது பாரசீக முதலைகள் என அழைக்கப்படும் மக்கர் முதலைகள் இங்கு பிடிபடாத நிலையில் இயற்கையாக விடப்பட்டு வளர்க்கப்படுகின்றன. இவை மீன்கள் பிற ஊர்வன மற்றும் சிறிய, பெரிய பாலூட்டிகளை உண்டு வாழ்கின்றன. சிலநேரங்களில் மனிதர்களுக்கும் இவை தீங்கு விளைவிக்கக்கூடியவை. இவற்றின் இருப்புத்தொகை 60 பெரியவைகளாகவும் 37 சற்றே இளையவையாகவும் இருக்கும் என மதிப்பிடப்படுகிறது. இங்குள்ள மீனை உண்டு வாழும் பிற உயிரினங்களாவன சிறு ஓட்டர்கள் (Oriental Small-clawed Otter), இந்திய நீர் காகங்கள், மற்றும் இந்திய ஆமைகள்.  

## பூங்கா
அணையில் அழகான பூங்காவொன்று அமைக்கப்பட்டுள்ளது. அதன் உயரமான படிகளில் ஏறி ஆனைமலை மற்றும் பழனிமலை பகுதிகளைக் காண இயலும். இது மாவட்ட சுற்றுலா மையமாக மேம்படுத்தப்பட்டு வருகிறது.  

பூங்காவும் முதலைப்பண்ணையும் காலை 9 மணி முதல் மாலை 6 மணி வரை திறந்துள்ளது. கோவையிலிருந்து பொள்ளாச்சி, உடுமலை வழியாக தொலைவில் உள்ளது.முதலைப்பண்ணை அருகேயுள்ள வனத்துறை ஓய்வகத்தில் நான்கு பேர் தங்க இடவசதி உள்ளது.
# கா (சொல்)



**கா** என்பது பொருட்களைத் தோளில் காவிச்செல்வதற்குப் பயன்படும் நீண்ட கோல் போன்ற கருவியைக் குறிக்கும் சொல். பொதுவாக இலங்கையின் மட்டக்களப்புப் பகுதியிலும் தென்னிலங்கையின் மதுராபுரி போன்ற இடங்களிலும் இச்சொல் பண்டைக் காலந்தொட்டு பயன்படுத்தப்பட்டு வருகிறது.  

மட்டக்களப்பின் பேச்சுத் தமிழிலும் "என்னகா!", "வாகா!", "போகா" போன்ற பதங்களைப் பயன்படுத்துவர். இதனால் "ஆடவர் தோளிலும் கா அரிவையர் வாயிலும் கா" என வேற்றூர் கவிஞர் ஒருவர் பாடியுள்ளார்.
# ஆழியாறு அணை


## நீர்வரத்து
ஆழியாறு ஆனை மலையில் உற்பத்தியாகின்ற பல ஆறுகளில் ஒன்றாகும். அங்கு உற்பத்தியாகி தமிழ்நாட்டில் வடமேற்கு திசையில் 37 கி.மீ. பாய்ந்து கேரள மாநிலம் சென்று அங்கு பாரதபுழா ஆற்றில் கலக்கிறது. ஆழியாறு அணைக்கு மேல் ஆழியாறு நீர்த்தேக்கத்திலிருந்து நவமலை மின்நிலையம் வழியேயும் பரம்பிக்குளம் அணையிலிருந்து கால்வாய் மூலமாகவும் நீர்வரத்து உள்ளது. அதிகபட்ச நீர்வரத்து ஆண்டின் சூலை மற்றும் ஆகத்து மாதம் ஆகும். அம்பரம்காளையம் தர்கா ஆழியாற்றின் கரையில் உள்ளது. மூன்று புறமும் மலைகள் சூழ்ந்துள்ளது.  

## சிங்காரத்தோப்பு கிராமம்
ஆழியாறு அணை கட்டியுள்ள பகுதிக்குள் ஓடிய ஆழியாறு ஆற்றின் கிழக்கு கரையில், பல நூறு ஏக்கர் பரப்புக்கு வயல்வெளிகளும், மா, பலா, கொய்யா பயிரிடப்பட்ட தோப்புகளும் சூழ்ந்த சிங்காரத்தோப்பு என்ற சிறிய கிராமம் இருந்தது. தற்போது தண்ணீர் தேங்கி நிற்கும் அணைப் பகுதியில் இருந்த சிங்காரத்தோப்பு கிராமத்தில் வசித்து வந்தவர்கள் இரவாலர்கள். மலைவாழ் மக்களில் ஒரு பிரிவினரான இவர்கள், விவசாயம் மேற்கொண்டு வந்தனர். அந்த கிராமத்தில் ஆயிரம் காணி நெல் வயல்களும் இருந்தன. இவையனைத்தும் ஆழியாறு அணை கட்டப்பட்டபோது, தண்ணீரில் மூழ்கின. அங்கலக்குறிச்சி கிராமத்தைச் சேர்ந்த ஒருவருக்குச் சொந்தமான தோப்பு, இக்கிராமத்தில் இருந்தது. அதில், கொய்யா, மா, பாலா, வாழை விவசாயம் நடைபெற்றது. சுமார் 200 குடிசைகளில் இரவாலர்கள் வாழ்ந்தனர். இந்த ஊருக்கு மேற்கே ஆழியாறு ஆறு சென்றது. ஆழியாறு அணையில் தண்ணீர் குறையும்போது வெளியே தெரியும் கல்பாலமும், கருங்கல் சாலையும் இந்த அணைக்குள் மறைந்த ஒரு கிராமத்தின் வரலாற்று எச்சங்களாக இன்றும் உள்ளன.  

## சுற்றுலா தளம்
உல்லாசப் படகுப் பயண வசதி ஏற்படுத்தப்பட்டுள்ளது. இங்கு மனமகிழ்விற்காக பூங்கா, மீன் காட்சியகம், தீம் பார்க் முதலியன தமிழ்நாடு மீன்வளத்துறையினரால் பராமரிக்கப்பட்டு வருகின்றன  

இந்த அணையின் அருகில் சற்றே மலையேறினால் குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.  

## மேலும் பார்க்க
- வால்பாறை
# திருமூர்த்தி அணை



**திருமூர்த்தி அணை** இந்திய ஒன்றியத்தின் தமிழ்நாடுஅரசின் ஆளுகையில் உள்ள திருப்பூர் மாவட்டத்தின் உடுமலைப்பேட்டை வட்டத்தில் அமைந்துள்ளது.. இந்திய தர நிர்ணய அமைவனதில் இவ்வணை ஆனது இடைநிலை நீர்த்தேக்கம் ஆகும்.  

## துவக்கம்
இந்த அணையானது பரம்பிக்குளம்-ஆழியாறு பாசனத்திட்டத்தில் (பி.ஏ.பி) 1967 ஆம் ஆண்டில் பாலாறின் குறுக்கே கட்டி முடிக்கப்பட்டு மக்கள் பயன்பாட்டிற்கு வந்தது.  

## நீர்வரத்து
பி.ஏ.பி., திட்டத்தில் பரம்பிக்குளம் அணையில் இருந்து, சர்க்கார்பதிக்கு தண்ணீர் கொண்டு வரப்பட்டு, மின் உற்பத்தி செய்த பின், காண்டூர் கால்வாய் வழியாக திருமூர்த்தி அணைக்கு தண்ணீர் கொண்டு வரப்படுகிறது. இந்த அணைக்கு மேற்கு தொடர்ச்சி மலைதொடர்களில் உள்ள ஆனை மலை அருவி, ஆறுகள் மற்றும் ஓடைகள் மூலமாக மழை காலங்களில் நீர்வரத்து ஏற்படுகின்றது.  

## அணையின் நீரியல்
- நீா்பிடிப்பு உயரம் – 407.52 மீட்டர்
- அணையின் நீளம் – 2679.79 மீட்டா்
- அணையின் உயரம்-34.14 மீட்டா்
- அணையின் கொள்ளளவு – 351 மில்லியன் கனஅடி
- நீா்பிடிப்பு பரப்பு – 3.88 சதுர கி.மீ.
- அணையின் வழிந்தோடியின் எண்ணிக்கை –
- அணையின் வழிந்தோடியின் அமைப்பு –
- அணையின் வழிந்தோடியின் நீளம் –
- அணையின் மிகைநீா் வெள்ளோட்ட அளவு –
- அணையில் உள்ள மதகுகள் –
- மொத்தஆயக்கட்டு – 3.77 லட்சம் ஏக்கர்

## பாசன பகுதிகள்
பி.ஏ.பி. பாசனதிட்டத்தின் மூலமாக கோவை மற்றும் திருப்பூர் மாவட்டங்களில் 3 லட்சத்து 77 ஆயிரத்து 152 ஏக்கர் விளைநிலங்கள் பாசனம் பெற்று வருகின்றன. மேலும் திருமூர்த்தி அணையை ஆதாரமாக கொண்டு சுற்றுப்புறகிராம மக்கள் பயன்பெறும் வகையில் பூலாங்கிணர், குடிமங்கலம், உடுமலை, மடத்துக்குளம் கணக்கம்பாளையம் உள்ளிட்ட கூட்டுக்குடிநீர் திட்டங்களும் செயல்படுத்தப்பட்டு வரப்படுகிறது.  

## நுன் புனல் மின் நிலையம்
இந்த அணையானது 1967 ஆம் ஆண்டு விவசாய நீர் பாசனத்திற்கு என்ற குறிகோளுடன் கட்டப்பட்டாலும் இவ்வணைக்கு வரும் நீர்வரத்து வீணாக்காமல் நுன் புனல் மின் நிலையம் 9.9 கோடி செலவில் 2000ஆம் ஆண்டு அமைக்கப்பட்டு மின் விநியோகம் 2002 ஆம் ஆண்டு துவக்கப்பட்டது.  

நுன் புனல் மின் நிலையம் 2050 மி.மீ விட்டம் கொண்ட நீர் குழாய் மூலம் கப்பலான் சுழலிகள் 3X650 கி.வாட் மாறுதிசைமின் சுழலிகளுடன் பற்சக்கரக் கூடு (gear box) இன்றி நேரடியாக இணைக்கபட்டுள்ளது. இது ஓர் ஆண்டிற்கு பயன்படும் மின் ஆற்றலாக 3.61 ஜிகாவாட்/மணி என்பதாக உள்ளது.  

## சுற்றுலா தலம்

இது திருமூர்த்தி மலையை அடுத்து அமைந்துள்ளது. மலையடிவாரத்தில் உள்ள திருமூர்த்தி கோவில் புகழ் வாய்ந்தது. அமலிங்கேசுவரர் என்ற பெயரில் எழுந்தருளியுள்ள சிவன் கோவிலினை ஒட்டி வற்றாத ஓடை ஒன்று ஓடுகிறது. சற்றே மலையேற்றத்தில் *பஞ்சலிங்க அருவி* என அழைக்கப்படும் அருவியொன்று உள்ளது. அணையின் நீர்த்தேக்கத்தில் படகு சவாரியும் ஏற்படுத்தப்பட்டுள்ளது.  

பழனி - கோவை நெடுஞ்சாலையில் உடுமலையிலிருந்து 20 கி.மீ தொலைவில் இவ்விடம் அமைந்துள்ளது. உடுமலையிலிருந்து பேருந்துகள் இயக்கப்படுகின்றன. அருகாமையில் உள்ள அமராவதி அணையும் முதலைப் பண்ணையும் சுற்றுலாப் பயணத்தை நிறைவு செய்கின்றன.  

## மேலும் பார்க்க
- ஆழியாறு அணை
- அமராவதி அணை

## வெளியிணைப்புகள்
- https://esmap.org/sites/default/files/esmap-files/MINI%20HYDRO%20KER%20FINAL%2027%20DEC%20Clean.pdf
# சச்சின் பைலட்



**சச்சின் பைலட்** (பி. செப்டம்பர் 7, 1977) ஒரு இந்திய அரசியல்வாதி. இந்திய தேசிய காங்கிரசு கட்சியைச் சேர்ந்த இவர் ராஜஸ்தான் மாநிலத்தில் அக்கட்சியின் தலைவராகவும் துணை முதலமைச்சராகவும் இருந்தார்.  

## ஆரம்பகால வாழ்க்கை
சச்சின் பைலட் உத்திர பிரதேசத்தில் உள்ள சஹாரான்பூர் என்ற கிராமத்தில் காங்கிரசு அரசியல்வாதி ராஜேஷ் பைலட்டின் மகனாகப் பிறந்தார். இவர் புது தில்லியில் உள்ள பால பாரதி விமானப் படை பள்ளியில் கல்வி கற்றார். தில்லி பல்கலைக்கழகத்தின் செயின்ட் ஸ்டீபன்ஸ் கல்லூரியில் பி.ஏ. ஹானர்ஸ் பட்டம் பெற்றார். அதன் பிறகு அமெரிக்காவின் பென்சில்வேனியா பல்கலைக்கழகத்தின் வார்ட்டன் வர்த்தகப் பள்ளியில் முதுகலை வணிக மேலாண்மைப் பட்டம் பெற்றார்.  

## அரசியல் வாழ்க்கை
ராஜேஷ் பைலட் 2000 ஆம் ஆண்டு சாலை விபத்தில் மரணமடைந்தார். இதைத் தொடர்ந்து இந்தியா திரும்பிய சச்சின் பைலட் தனது தந்தையின் பிறந்த நாளான பிப்ரவரி 10, 2002 அன்று காங்கிரஸ் கட்சியில் இணைந்தார். 2004 நாடாளுமன்றத் தேர்தலில் ராஜஸ்தான் மாநிலம் தவுசா நாடாளுமன்ற தொகுதியிலிருந்து மக்களவைக்கு (கீழ் அவை) சுமார் 1.2 லட்சம் வாக்குகள் வித்தியாசத்தில் தேர்ந்தெடுக்கப் பெற்றார். 2009 நாடாளுமன்றத் தேர்தலில் அஜ்மீர் தொகுதியிலிருந்து 15வது மக்களவைக்கு தேர்ந்தெடுக்கப் பெற்றார். தொகுதி சீரமைப்பினால் இவர் தொகுதி மாற நேரிட்டது. 2009 இல் இவர் பாரதீய ஜனதா கட்சியின் கிரண் மகேஸ்வரியை 76,000 க்கும் அதிகமான வாக்குகள் வித்தியாசத்தில் தோற்கடித்தார். பிறகு 2014ஆம் ஆண்டு மீண்டும் அஜ்மீர் தொகுதியில் போட்டியிட்டு பாஜக வேட்பாளரிடம் தோல்வி அடைந்தாார். 2018ஆம் ஆண்டு டிசம்பர் மாதம் நடைபெறவுள்ள ராஜஸ்தான் மாநில சட்டப்பேரவைத் தேர்தலில் டோங்க் தொகுதியில் போட்டியிடுகிறார்.  

26 ஆம் வயதில் நாடாளுமன்ற உறுப்பினரான சச்சின் பைலட் இந்தியாவில் மிகக் குறைந்த வயதில் நாடாளுமன்ற உறுப்பினரானவராவார். இவர் உள்துறை விவகாரங்களைக் கவனிக்கும் நாடாளுமன்ற நிலைக்குழுவின் உறுப்பினராக இருந்தார். மேலும் இவர் விமான போக்குவரத்து அமைச்சகத்தின் ஆலோசனைக்குழுவின் உறுப்பினராகவும் செயல்பட்டார். மேலும் மத்திய தகவல் தொடர்பு மற்றும் தொழில்நுட்ப அமைச்சகத்தின் இணை அமைச்சராகவும் பதவி வகித்துள்ளார்.  

இவர் இந்திய அமைச்சராக பதவி வகித்த முதல் இராணுவ அதிகாரி ஆவார்.  

## சொந்த வாழ்க்கை
சச்சின் பைலட் சாரா அப்துல்லாவை (தேசிய மாநாட்டுக்கட்சியின் தலைவரும், ஜம்மு மற்றும் காஷ்மீர் மாநிலத்தின் முன்னாள் முதல்வரான பரூக் அப்துல்லாவின் மகள்) 2004 ஆம் ஆண்டு ஜனவரி 15 ம் தேதி டெல்லி யில் மணந்தார்.  

## வெளியான புத்தகங்கள்
- *ராஜேஷ் பைலட் : இன் ஸ்பிரிட் ஃபாரெவர்* : ஜனவரி 2001

## குறிப்புதவிகள்
# நிகழ்படம்

's (*Curiosity*) final minutes to landing on the surface of Mars.]]  

**நிகழ்படம்** அல்லது **காணொளி** (வீடியோ, *video*) என்பது ஒளி மற்றும் ஒலிக் கோப்புகளை ஒருங்கே இணைத்துக் காட்டும் தொழில்நுட்பம் ஆகும். நிகழ்படக் கோப்புகள் பைட்டுகளிலேயே அளவிடப்படுகிறது. நிகழ்படக் கோப்பு வடிவங்கள் 3GP, MP4, WMV, AVI, FLV போன்ற பெயர்களில் வகைப்படுத்தப்படுகின்றன. திரைப்படங்களும் தொலைக்காட்சியும் நிகழ்படக் காட்சிகளையே ஒளிபரப்புகின்றன. நிகழ்படத்தை பல படிவங்களின் தொகுப்பு எனவும் கூறலாம்.  

## வரலாறு
முதலாவது நேரடி நிகழ்ப்படம் பதிவு 1951ஆம் ஆண்டு தொலைகாட்சி நிகழ்ப்படம் மூலம் பதிவு செய்யப்பட்டது.
# ஜான் வாக்கர்


**ஜான்வாக்கர்** (*John Walker*, 1949 – பெப்ரவரி 2, 2024) என்பவர் சுவிச்சர்லாந்தை சேர்ந்த மென்பொருள் வடிவமைப்பாளர் ஆவார். இவர் ஆட்டோடெஸ்க் நிறுவனத்தை துவங்கி நடத்தி வருகிறார். ஆட்டோகேட் மென்பொருள் இவர்களது மகத்தான கண்டுபிடிப்பு ஆகும். ஆனால் ஆட்டோகேட் என்பது மென்பொருள் வடிவமைப்பாளர் 'மைக்கேல் ரிட்டில்' என்பவரது ஆக்கம் ஆகும்.  

## மேலும் பார்க்க
- ஆட்டோகேட்
# கப்பலோட்டிய தமிழன்



**கப்பலோட்டிய தமிழன்** இந்திய விடுதலைப் போராட்டத் தலைவர்களுள் ஒருவரான வ. உ. சிதம்பரம்பிள்ளை பற்றிய திரைப்படமாகும். இத்திரைப்படத்திற்கு ஜி. ராமநாதன் இசையமைத்திருந்தார். சுப்பிரமணிய பாரதியாரின் பாடல்கள் இத்திரைப்படத்தில் இடம்பெற்றன. கதையை ம. பொ. சிவஞானமும், திரைக்கதையை "சித்ரா"கிருஷ்ணசாமியும், வசனத்தை எஸ். டி. சுந்தரமும் எழுதியிருந்தனர். இது பி. ஆர். பந்துலு இயக்கித் தயாரித்த திரைப்படம்.  

## நடிகர் மற்றும் நடிகைகள்

- சிவாஜி கணேசன்,
- சாவித்திரி
- ஜெமினி கணேசன்
- எஸ். வி. ரங்கராவ்
- எஸ். ஏ. அசோகன்
- கே. சாரங்கபாணி
- ஓ. ஏ. கே. தேவர்
- சோமு
- தி. க. சண்முகம்
- எஸ். வி. சுப்பையா
- கே. பாலாஜி
- சித்தூர் வி. நாகையா
- டி. எஸ். துரைராஜ்
- ஏ. கருணாநிதி
- என். என். கண்ணப்பா
- எம். ஆர். சந்தானம்
- குமாரி ருக்மணி
- "ஜெமினி"சந்திரா
- டி. பி. முத்துலக்ஷ்மி
- எஸ். ஆர். ஜானகி
- சரஸ்வதி
- சசிகலா
- ராதாபாய்
- டி. என். சிவதாணு
- வீராச்சாமி
- ஈஸ்வரன்
- கே. வி. சீனிவாசன்
- பார்த்திபன்
- நடராஜன்
- எஸ். ஏ. கண்ணன்
- நன்னு
- சாயிராம்
- "மாஸ்டர்" தியாகராஜன்
- "கரிக்கோல்"ராஜ்
- தங்கராஜூ
- எம். எஸ். கருப்பையா
- மணி அய்யர்
- விஜயகுமார்
- குப்புசாமி
- வி. பி. எஸ். மணி
- சோமனாதன்
- எஸ். ஏ. ஜி. சாமி
- ஹரிஹர அய்யர்
- டி. பி. ஹரிசிங்
- கோப்ராஜ்
- ஜி. மகாலிங்கம்
- பாலகிருஷ்ணன்
- நாகராஜன்
- ராஜா
- சுப்பையா
- ராம்குமார்
- இப்ராகிம்
- "தூத்துக்குடி" அருணாசலம் குழுவினர்
- "மாஸ்டர்" கிருஷ்ணன்
- சீதாராமன்
- "பேபி" பப்பி மற்றும் பலர்.

## விருதுகள்
- 1962இல் 9வது சிறந்த தேசிய பட விருதை பெற்றது.
- 1961 இல் இப்படம் வெளியானபோது வரிவிலக்கு அளிக்கபட்டவில்லை. 1967 இல் மறுவெளியீட்டின்போது வரிவிலக்கு வழங்கப்பட்டது.

## பாடல்கள்
இப்படத்தில் இடம்பெற்ற பாடல்கள் அனைத்தும் மகாகவி சுப்பிரமணிய பாரதி எழுதியவையாகும்.  

| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *சின்னக் குழந்தைகள்* | பி. சுசீலா | சுப்பிரமணிய பாரதியார் | 02:39 |
| 2 | *என்று தணியும் இந்த* | திருச்சி லோகநாதன் | 02:18 |  |
| 3 | *காற்று வெளியிடை கண்ணம்மா* | பி. பி. ஸ்ரீனிவாஸ், பி. சுசீலா | 03:43 |  |
| 4 | *நெஞ்சில் உறுமுமின்றி* | சீர்காழி கோவிந்தராஜன் | 02:11 |  |
| 5 | *ஓடி விளையாடு பாப்பா* | சீர்காழி கோவிந்தராஜன், ஜமுனா ராணி, ரோகிணி | 03:41 |  |
| 6 | *பாருக்குள்ளே நல்ல நாடு* | சீர்காழி கோவிந்தராஜன் | 02:39 |  |
| 7 | *தண்ணீர் விட்டோம்* | திருச்சி லோகநாதன் | 03:07 |  |
| 8 | *வந்தே மாதரம் என்போம்* | சீர்காழி கோவிந்தராஜன் | 02:44 |  |
| 9 | *வெள்ளிப் பனிமலை* | சீர்காழி கோவிந்தராஜன், திருச்சி லோகநாதன், எல். ஆர். ஈஸ்வரி, ரோகிணி | 03:42 | } |
# கிராம்-நேர் பாக்டீரியா

மற்றும் கோளவுயிரி. இளஞ்சிவப்பு நிற எதிர் சாயமேற்றப்பட்ட கிராம்-எதிர் பாக்டீரியாக்களும் காணப்படுகின்றன]]  
**கிராம்-நேர் பாக்டீரியா** எனப்படுவது, கிராம் சாயமேற்றல் மூலம் ஆழ்ந்த நீல நிறம் அல்லது ஊதா நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-எதிர் பாக்டீரியா வகைக்கு எதிரானதாகும்.  

கிராம்-நேர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்வதனால் ஆழ் நீலம் அல்லது ஊதா நிறத்தைப் பெறுகின்றன. இவை இந்த நிறத்தைத் தக்க வைத்துக் கொள்ளக் காரணம் இவற்றின் கலச்சுவரில் உள்ள தடித்த பெப்டிடோகிளைக்கனினால் (Peptidoglycan) ஆன படலமாகும்.  

எ.கா: ஸ்ட்ரெப்டோகாக்கஸ் (சங்கிலிக்கோளம்), ஸ்டஃபைலோகாக்கஸ் (கொத்துக்கோளம்)  

## வகையீடு
# பூங்கோதை ஆலடி அருணா


**பூங்கோதை ஆலடி அருணா** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் தமிழக தகவல் தொழில்நுட்பத் துறை அமைச்சர் ஆவார். இவர் திருநெல்வேலி மாவட்டம், ஆலங்குளம் தொகுதியில் இருந்து, 2006 இல் நடந்த தேர்தலில் திமுக சார்பாக தேர்ந்தெடுக்கப்பட்டார். இவர் திமுகவின் கலை இலக்கியப் பகுத்தறிவுப் பேரவைச் செயலாளராக பணியாற்றி வருகிறார். பூங்கோதை, ஒரு தொழில்முறை பெண்கள் சிறப்பு பட்டம் பெற்ற மருத்துவர். இவர் தந்தை ஆலடி அருணா முன்னாள் தமிழக அமைச்சராவார். இவர் 2016 ஆம் ஆண்டு நடந்த சட்டமன்றத் தேர்தலில், ஆலங்குளம் தொகுதியில் இருந்து, திமுக சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.  

## குடும்பம்
தென்காசி மாவட்டம், ஆலங்குளம் அருகே உள்ள ஆலடிப்பட்டி கிராமத்தில் அக்டோபர் 28, 1964 இல் பிறந்தார். இவர் மருத்துவ படிப்புக்கு பிறகு லண்டனில் 10 ஆண்டுகள் பணியாற்றினார். பின்னர் அப்பல்லோ மருத்துவமனையில் மருத்துவராக பணிபுரிந்தார். இவரது கணவர் மருத்துவர் பாலாஜி நரம்பியல் மருத்துவ நிபுணர். அவர் அப்பல்லோ மருத்துவமனையில் பணியாற்றுகிறார். இவர்களுக்கு சமந்தா மற்றும் காவ்யா என இரு மகள்கள் உள்ளனர். டாக்டர் பூங்கோதைக்கு மதிவாணன், தமிழ்வாணன், அமுதவாணன், அன்புவாணன், எழில்வாணன் ஆகிய 5 சகோதரர்கள் உள்ளனர்.  

## ஆதாரம்
# ஆவணகவியல் அறிவியல்

**ஆவணகவியல் அறிவியல்** என்பது தகவல்களையும், ஆவணங்களையும் (Documents), பொருட்களையும் தொகுத்து (compile), பாதுகாப்பாக சேமித்து (Save), மீட்டெடுக்க உதவும் (Retrieve) அறிவியலும், தொழில்நுட்பமும், ஆகும். அறிவை, வரலாற்றை, நுட்பத்தை பகிர, அடுத்த அடுத்த தலைமுறைகளுக்கு எடுத்துச்செல்ல, ஆவணப்படுத்தல் அறிவியல்(Science of Documentation) இன்றியமையாததாகும்.  

## முக்கிய திட்டங்கள்
# ஆட்டோடெஸ்க்


**ஆட்டோடெஸ்க்** நிறுவனமானது அமெரிக்காவில் இயங்கி வரும் ஒரு பன்னாட்டு நிறுவனம் ஆகும். இந்நிறுவனம் பெரும்பாலும் பொறியியல் வடிவமைப்புக்கு உதவும் மென்பொருள்களையே உருவாக்கி வழங்குகிறது. இந்நிறுவனத்தை சுவிச்சர்லாந்தை சேர்ந்த மென்பொருள் வடிவமைப்பாளர் ஜான்வாக்கர் ஆரம்பித்து நடத்தி வருகிறார். அனைவராலும் அறியப்படும் ஆட்டோகேட் மென்பொருள் ஆட்டோடெஸ்க் நிறுவனத்தின் படைப்பு ஆகும்.  

## மேலும் பார்க்க
- ஜான்வாக்கர்
- ஆட்டோகேட்
# சோறு



**சோறு** என்பது அரிசியை அவித்து பதமான நிலையில் பெறப்படும் ஒரு உணவு வகையாகும். இதனைச் **சாதம்** என குறிப்பிடும் வழக்கும் தமிழில் உண்டு.  

## தமிழர் வாழ்வில் சோறு
தமிழர்களின் பாரம்பரிய உணவுகளில் சோறு முதன்மை உணவுகளில் ஒன்றாகும். பண்டைய காலம் தொட்டே சோறு தமிழர்களின் வாழ்வின் ஒரு அங்கமாக இருந்து வந்துள்ளது. பல புராணங்களிலும் சோறு என்ற சொல் வெகுவாக பயன்படுத்தப்பட்டுள்ளது. சோறு முக்கியமாக கறி, குழம்பு, பொறியல், வறுவல், அப்பளம் போன்ற இன்னும் பலவகை இதர பதார்த்தங்களுடன் சேர்த்தே உண்ணல் தமிழர் வழக்காகும். தமிழரின் உணவு வகைகளில் சோறு ஒரு நாளைக்கு ஒரு நேர உணவாக என்றாவது உண்ணுதல் தமிழர் வழக்கமாகும். கறிகள் அற்ற சோற்றை "வெறும் சோறு" என்று அழைக்கப்படும்.  

### வினைப்பயன்பாடு
தமிழ் வினைச்சொல் பயன்பாட்டிற்கு ஏற்ப, அரிசியை சோறாக ஆக்கும் செயற்பாட்டை "சோறாக்குதல்" என்பர். சோறாக்கும் போது சோற்றை இரண்டு விதமாக ஆக்கும் வழக்கு தமிழரிடம் உண்டு. ஒன்று அரிசியை பானையில் இட்டு அரிசி அவிந்து சோறாக பதமான நிலையில் பெறுவதற்கு ஏற்ப சரியான அளவில் நீர் விட்டு சமைக்கும் முறையை அல்லது ஆக்கும் முறையை "நிறைகட்டுதல்" என்பர். அதேவேளை சரியான அளவின்றி நீரை விட்டு பின்னர் அரிசி சோறாகும் நிலையில் மிகுதி தண்ணீரை வடித்து எடுக்கும் நிலையை "வடித்தல்" அல்லது "வடித்தெடுத்தல்" என்று குறிப்பிடுவர். அவ்வாறு அரிசி சோறாக மாறும் பதமான நிலைக்கு மேல் வேகுமானால் அது கூழாகிவிடும். அந்த பதநிலையை கூழ் என்பர். சிலவிடங்களில் "கஞ்சி" என்று அழைப்பதும் உண்டு. முதல் நாள் ஆக்கிய சோறு மறுநாள் பயன்படுத்தப்படும் போது அதனைப் பழஞ் சோறு என்பர். பழஞ்சோற்றைச் சிலவிடங்களில் "பழைய சோறு" என்றழைக்கப்படுவதும் உண்டு.  

## வகைகள்
- அரிசி சோறு
- கம்பஞ் சோறு
- பழஞ் சோறு (பழைய சோறு, கஞ்சி)
- கூட்டாஞ்சோறு
- பெருஞ்சோறு
- சிறுசோறு
- வெண்சோறு
# கொடிசியா வளாகம்


**கொடிசியா வளாகம்** தமிழ்நாட்டின் தொழில் நகரமாக விளங்கும் கோவையில் அமைந்துள்ள பன்னாட்டு வணிகக் கண்காட்சிகள் நிகழ்த்தக்கூடிய ஓர் காட்சிக்கூட வளாகம். கொடிசியா என்பது *கோவை மாவட்ட சிறுதொழிலதிபர் சங்கம்*(**CO**imbatore **DI**strict **S**mall **S**cale **I**ndustry **A**ssociation) என்பதன் ஆங்கிலச்சொல்லின் சுருக்கமாகும்*CODISSIA*.இந்தச் சங்கம் 40 உறுப்பினர்களுடன் 1969ஆம் ஆண்டு தொடங்கி இந்நாளில் 5200 பேராக வளர்ந்துள்ளது.சிறுதொழில் வளர்ச்சிக்கும் வளத்திற்கும் வழிகோலிட துவக்கப்பட்ட இச்சங்கம் கோயம்புத்தூரின் தொழிற்துறை உறுதியாக அமையக் காரணமாக இருந்து வருகிறது. தொழில் முனைவோரின் தேவைகளை ஒட்டி பல கருத்தரங்குகளும் பயிலரங்குகளும் தொழிற்துறை கண்காட்சிகளும் நடத்தி வருகிறது. 1986ஆம் ஆண்டு நிறுவப்பட்ட சிறுதொழிலக சோதனை மற்றும் ஆய்வு மையம் (SiTARC) நாட்டின் சிறப்பான சோதனைக்கூடங்களில் ஒன்றாகத் திகழ்கிறது.  

1988 முதல் மூன்றாண்டுகளுக்கு ஒருமுறை பன்னாட்டு தொழில் கண்காட்சியினை நடத்தி வருகிறது. துவக்கத்தில் பி. எஸ். ஜி மைதானத்தில் நடந்து வந்த இந்தக் கண்காட்சி 2000ஆம் ஆண்டு முதல் புதியதாகக் கட்டப்பட்ட சங்கத்தின் கொடிசியா வளாகத்தில் நடத்தப்படுகிறது. தென்னிந்தியாவில் கோயம்புத்தூர் நகரம் வணிகக் கண்காட்சிகள் நடத்த மிகத் தோதான இடமாக விளங்கியதைப் பயன்படுத்தும் வகையில் கோவையை அடுத்த விளாங்குறிச்சியில் 40 ஏக்கர் நிலம் வாங்கப்பட்டது. கோவை தொழில்நுட்பக் கழகத்தின் எதிரே அவினாசி சாலையின் வடக்குப்புறத்தில் ரூ.11 கோடி செலவில் 1,60,000 ச.அடிகள் பூசப்பட்ட பரப்பளவு கொண்ட மாபெரும் கட்டிடத்தைக் கட்டியுள்ளது.  

இந்தக் கட்டிடம் இடையே யாதொரு தூணும் இன்றி கட்டப்பட்டுள்ளது ஓர் குடிசார் பொறியியல் சாதனையாகும். தவிர,சூலை 1999 இலிருந்து திசம்பர் 1999க்குள் 160 நாட்களில் கட்டி முடிக்கப்பட்டதும் திட்ட மேலாண்மையின் திறனை விளக்குகிறது. இக்கட்டிடம் கொடிசியா உறுப்பினர்களின் குழுத்திறனுக்கும் கூட்டுறவிற்கும் சான்றாக விளங்குகிறது. உலகத்தர கண்காட்சிகளை நடத்திட வேண்டிய அனைத்து வசதிகளையும் தன்னகத்தேக் கொண்டு புது தில்லியில் உள்ள பிரகதி மைதானத்திற்கு அடுத்ததாகவும் தென்னிந்தியாவிலேயே மிகப்பெரிய தொழிற்துறை வணிகக் காட்சிக்கூடமாகவும் இது விளங்குகிறது.
# வால்கிரி (திரைப்படம்)


***வால்கெய்ரி*** (*Valkyrie*) என்பது பிறையன் சிங்கர் இயக்கத்தில் 2008 ஆம் ஆண்டு வெளியான ஓர் வரலாற்று பரபரப்பூட்டும் திரைப்படம். கிறிஸ்டோபர் மெக்குவாரி மற்றும் நாதன் அலெக்சாண்டர் ஆகியோரால் எழுதப்பட்ட இப்படத்தில் டாம் குரூஸ் நடித்திருந்தார்.  

## கதைக் கரு
இரண்டாம் உலகப் போரின் போது நாஜி ஜெர்மனியில் நடப்பதுபோல கதைக்களம் அமைக்கப்பட்டுள்ளது. இந்தப் படம், 1944 ஆம் ஆண்டு ஜூலை 20 ஆம் தேதி ஜெர்மன் இராணுவ அதிகாரிகள் அடால்ஃப் இட்லரை படுகொலை செய்யவும், இராணுவப் புரட்சி மூலம் நாட்டின் அதிகாரத்தைக் கைப்பற்ற *ஆபரேஷன் வால்கெய்ரி* என்ற தேசிய அவசரகாலத் திட்டத்தைப் பயன்படுத்துவதற்கு ஜெர்மனி ராணுவ அதிகாரிகள் தீட்டிய 20 ஜூலை சதித் திட்டத்தை இந்த திரைப்படம் விவரிக்கிறது. டாம் க்ரூஸ் சதித்திட்டத்தின் முக்கிய மனிதரான கர்னல் கிளாஸ் வான் ஸ்டாஃபென்பெர்க் என்ற வேடத்தில் நடித்திருந்தார். *கென்னத் பிரானாக்*, பில் நை, *எடி இஸார்ட்*, *டெரன்ஸ் ஸ்டாம்ப்* மற்றும் டாம் வில்கின்சன் மற்றும் தோமஸ் கிரெட்ச்மன் ஆகியோர் துணை நடிகர்களாக நடித்திருந்தனர்.  

இந்தப் படம் அமெரிக்காவின் *யுனைடெட் ஆர்ட்டிஸ்ட்* என்ற நிறுவனத்தால் வெளியிடப்பட்டது. டாம் குரூஸ் *சைன்டாலஜி* (*Scientology*) (இந்த வார்த்தைக்கு உண்மை/அறிவு பற்றிய ஆய்வு என்று பொருள்) நம்பிக்கை உடையவர் என்பதால் அவர் இப்படத்தில் நடிப்பது ஜெர்மன் அரசியல்வாதிகள் மற்றும் வான் ஸ்டாஃபன்பர்க் குடும்பத்தாரிடையே சர்ச்சையை உண்டுபண்ணியது. இதன் காரணமாக, திரைப்படத் தயாரிப்பாளர்கள் ஆரம்பத்தில் ஜெர்மனியில் படப்பிடிப்பு நடத்த இடங்களைத் தேர்வு செய்வதில் சிரமப்பட்டனர். ஆனால் பின்னர் அவர்களுக்கு பெர்லினின் வரலாற்று சிறப்புமிக்க பெண்ட்லர்பிளாக் போன்ற இடங்களுக்குச் செல்ல அனுமதி வழங்கப்பட்டது. சதி குறித்து உலகளாவிய விழிப்புணர்வு ஏற்பட வேண்டும் என்பதற்காக ஜெர்மன் செய்தித்தாள்களும் திரைப்படத் துறையினரும் இந்த திரைப்படத்திற்கு ஆதரவு தெரிவித்தனர்.  

## வெளியீடு
இந்த படத்தின் வெளியீட்டு தேதி பலமுறை மாற்றம் கண்டது, ஜூன் 27, 2008 என்பதில் ஆரம்பித்து பிப்ரவரி 14, 2009 வரை சென்றது. இந்த தேதி மாற்றங்களும் ஆரம்பகால சந்தைப்படுத்தல் பிரச்சாரத்திற்குக் கிடைத்த மோசமான வரவேற்பும் படத்தின் நம்பகத்தன்மை குறித்து விமர்சனங்களை எழுப்பியது. இறுதியாக நேர்மறையான சோதனைத் திரையிடலுக்குப் பிறகு, வட அமெரிக்காவில் வால்கிரியின் வெளியீடு டிசம்பர் 25, 2008 க்கு மாற்றப்பட்டது, மேலும் ஜனவரி 22, 2009 அன்று ஜெர்மனியில் வெளியிடப்பட்டது. யுனைடெட் ஆர்ட்டிஸ்ட்ஸ் குரூஸ் மீதான தனது கவனத்தைக் குறைத்து சிங்கரின் நற்சான்றிதழ்களை முன்னிலைப்படுத்த அதன் சந்தைப்படுத்தல் பிரச்சாரத்தை புதுப்பித்தது. இந்தத் திரைப்படம் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. மேலும், உலகளவில் $201 மில்லியன் வசூலித்தது.
# விக்கிப்பீடியா:முதற்பக்கக் கட்டுரைகள்/மார்ச் 08, 2010


**நீர்ப்பெருக்கு ஆற்றல்**, சிலநேரங்களில் **நீர்ப்பெருக்குத் திறன்** என்பது நீராற்றல் வகைகளில் நீர்வரத்தில் ஏற்படும் ஏற்ற இறக்கங்களை பயன்படுத்தி மின்னாற்றல் அல்லது வேறு ஆற்றல்வகையாக மாற்றிக் கிடைத்திடும் ஆற்றலாகும்.காற்றுத் திறன் அல்லது சூரிய ஆற்றலை விட நீர்ப்பெருக்கு ஏற்படும் காலங்களையும் அளவுகளையும் துல்லியமாகக் கணிக்க முடியும்.வரலாற்றில் ஐரோப்பாவிலும் வட அமெரிக்காவின் அட்லாண்டிக் கடற்கரைப் பகுதிகளிலும் நீர்ப்பெருக்காலைகள் இயங்கி வந்துள்ளதைக் காண முடியும்.உரோமர்கள் காலத்திலும் பயன்படுத்தப்பட்டிருக்கலாம் என வரலாற்று அறிஞர்கள் கருதுகின்றனர்.நீர்ப்பெருக்கு ஆற்றல் நேரடியாக புவி-மதி இடையேயான நகர்வுகளை பெரும்பகுதியும் குறைந்த அளவில் புவி-ரவி இடையேயான நகர்வுகளையும் கொண்டு கிடைக்கப்பெறும் ஒரே ஆற்றல் வடிவமாகும்.  
---

கணிதம் தோன்றிய காலத்திலிருந்து சமன்பாடுகளை விடுவித்துத் தீர்வு காணும் பிரச்சினை தலையாய பிரச்சினையாக இருந்து வருகிறது. 15 வது நூற்றாண்டில் ஐரோப்பாவில் ஏற்பட்ட கணித மலர்ச்சியில் முதன் முதலில் **முப்படியச் சமன்பாடு** களைத் தாக்க முயன்று 16 வது நூற்றாண்டில் வெற்றியும் கண்டனர். முப்படியச் சமன்பாட்டில் சாரா மாறி யின் உயர்ந்த அடுக்கு மூன்றாக இருக்கும். அதை  
:<math>(*)x^3+ax^2+bx+c=0,\,</math>  

என்று எடுத்துக்கொள்வதில் பொதுத்தன்மைக்கு ஒரு குந்தகமும் இல்லை. ஏனென்றால், <math>x^3</math> இன் கெழு 1 ஆக இல்லாவிட்டால், முழு சமன்பாட்டையும் அக்கெழுவால் வகுத்து (*) காட்டும் உருவத்திற்குக் கொண்டுவந்துவிடலாம். அக்கெழு 0 வாக இருந்தால் சமன்பாடே இருபடியம் ஆகி விடும்.